text: [{"text_idx": "#000003", "text": "691: Namni dhukkubu soomana akkam godha?"}, {"text_idx": "#000004", "text": "Gaafii: Namni tokko fayyaa hin qabu ni salaata, garuu soommanuu hin dandeenye. Murtiin isaa maali?"}, {"text_idx": "#000006", "text": "Nama dhukkubsatu tokkoof soomanuun ulfaataa yoo ta\u2019e, soomanuu dhiisutu irra isaaf caala. Eega fayyeen booda guyyoota osoo hin soomanin dabarse qadaa deebisuu qaba."}, {"text_idx": "#000007", "text": "Ibn Umar (Rabbi isarraa haa jaalatuu) akka gabaasetti, Ergamaan Rabbii SAW akkana jedhan, \u201cAkkuma Rabbiin dalagaan haraama ta\u2019e dalagamuu jibbutti, wanti laaffises isaaf fudhatamuu jaalata.\u201d (Ahmad 5832, Albaaniin Sahiih jedheera)"}, {"text_idx": "#000008", "text": "Aa\u2019ishaan (Rabbiin irraa haa jaalatuu) akkana jette, \u201cErgamaan Rabbii SAW filmaatni wanta lamaa yoo kennameef isa irra laafaa filata. Yoo haraama ta\u2019e malee. Haraama taanaan haalaan irraa fagaata.\u201d (Bukhaarii 6786, Muslim 2327)"}, {"text_idx": "#000009", "text": "Imaam An-Nawawiin (Rabbi rahmata isaaf haa godhuu) akkana jedhe,"}, {"text_idx": "#000010", "text": "\u201cHadiisni kun Dalagaa laaftuu filatuun jajjabeeffamaa akka ta\u2019e nutti mul\u2019isa. Haraamaa fi jibbamaa haga hin ta\u2019initti dalagaa laaftuu barbaachisa. Nama dhukkubsatu tokkoof, soomanuun miidhaa qabaata taanaan soomanuun isaa jibbamaadha. Inumaa soomanuu isaa saniif miidhama taanaan haraama itti ta\u2019a.\u201d"}, {"text_idx": "#000012", "text": "Nama dhukkubsateen wal qabatee wantoota lamatu jiraata:"}, {"text_idx": "#000013", "text": "1.Guutumaan guututti soomanuu hin danda\u2019u. haala kana keessatti soomana isaa furuu qaba. Soomana dhiisuun isarratti waajiba ta\u2019a."}, {"text_idx": "#000014", "text": "2.Yoo soomane miidhamuu fi dadhabuu danda\u2019a. haala kana keessatti soomanuurra dhiisutu irra filatama. Nama jaahila ta\u2019e qofatu soomanuu filata."}, {"text_idx": "#000016", "text": "\u201cNamni dhukkubsatu tokko ciniinnatee yoo soomane, waan jibbamaa tokko raawwate. Sababni isaa waan kana boodaan waan qaama isaa miidhutu dhufuu mala. Akkasumas seera Rabbiin laaffise dide.\u201d"}, {"text_idx": "#000017", "text": "Shiekh Useeymiin (Rabbi rahmata isaaf haa godhuu) akkana jedhe,"}, {"text_idx": "#000020", "text": "Namni dhukkubsatu tokko doktora haalaan amanamaa ta\u2019e mariisisuu isa barbaachisa. Namni tokko dhukkubbii sanirraa ni dandamata amantaan jedhu yoo jiraate, haga fayyutti eegee, waan silaa osoo hin soomanin dabarse qadaa deebisuu qabaata. Sababni isaa Rabbi Qur\u2019aana isaa keessatti akkana jedha:"}, {"text_idx": "#000021", "text": "Ammoo namni ramadaana keessa dhukkubsatu, yookaa imaltuu irra jiru, hanga baatii ramadaanaarraa hin soomanin yeroo biraarraa soomana. (Baqara 2:185)"}, {"text_idx": "#000022", "text": "Haa ta\u2019u malee dhukkubni sun dhaabbataa yoo ta\u2019ee fi irraa fayyuudhaaf abdiin yoo hin jiraannee, haga lubbuun jiru waan ramadaanarraa dabarseef adada guyyaatiin nama tokko nyaachisuu isa barbaachisa. Rabbi qur\u2019aana keessatti akkana jedha;"}]